தால் தோக்லி

தால் தோக்லி (Dal dhokli-பருப்பு தோக்லி) என்பது இராசத்தானிய குசராத்தி உணவு வகைகளில் பொதுவான ஓர் இந்திய உணவாகும். இது கோதுமை மாவு துண்டுகளைத் துவரம் பருப்பு குழம்பில் வேகவைத்துத் தயாரிக்கப்படுகிறது. இதே போன்ற ஒரு தயாரிப்பு வரன்பால் என்று அழைக்கப்படுகிறது. சாகோல்யா என்று மராத்தியில் இது அறியப்படுகிறது. இது பொதுவாகக் குசராத்தியில் தர் தோரி என்றும் அழைக்கப்படுகிறது. சில வீடுகளில் சமையல் செய்து மீதமுள்ள பருப்பிலிருந்து தயாரிக்கப்படுகிறது.

 செய்முறை 
தால் தோக்லியை பல்வேறு வகையான பயறு வகைகளுடன் (அல்லது பருப்பு) தயாரிக்கலாம். பொதுவாகப் பயன்படுத்தப்படும் சில பருப்பு வகைகளில் துவரம் பருப்பு, மசூர் (சிவப்பு பயறு), பாசிப்பயறு ஆகியவை அடங்கும். பருப்பைத் தண்ணீரில் நன்கு வேகவைத்து, மசாலா பொருட்களுடன் சேர்த்துக் குழம்பு போன்று  தயாரிக்கப்படுகிறது. தோக்லி அல்லது கோதுமை மாவு துண்டுகள், கோதுமை மாவு, உப்பு, தண்ணீர் சேர்த்துப் பிசைந்து, அதை உருட்டி, துண்டுகளாக வெட்டுவதன் மூலம் தயாரிக்கப்படுகின்றன.

சில பகுதிகளில் இதனைத் தயாரிக்கும் போது வேர்க்கடலையினைச் சேர்க்கின்றனர். இந்த உணவில் உள்ள பிற சுவைகள் கோகம், வெல்லம், சீரகம், பெருங்காயம் போன்ற மசாலா பொருட்களைச் சேர்த்துத் தயாரிக்கலாம்.

 மேற்கோள்கள் 

பகுப்பு:இந்திய உணவுகள்